Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 608

3. Menekülési utak és vészkijáratok 3.1. A menekülési utakat és vészkijáratokat szabadon kell hagyni, azoknak a lehetõ legrövidebb úton a szabadba vagy más biztonságos területre kell vezetniük. 3.2. Veszély esetére a munkát végzõknek lehetõséget kell biztosítani valamennyi munkahely lehetõ leggyorsabb és legbiztonságosabb elhagyására. 3.3. A menekülési utak és vészkijáratok számát, méretét, elosztását, illetve kialakításukat az építési munkahelyek és a helyiségek méretétõl, jellegétõl, a használat módjától függõen, az ott tartózkodó munkavállalók legnagyobb létszámából kiindulva kell a külön jogszabályokban meghatározottak szerint megtervezni és kialakítani. 3.4. A vészkijárati útvonalakat és kijáratokat a vonatkozó jogszabályban meghatározott módon kell jelzésekkel ellátni, a jelzéseket elhelyezni és rögzíteni. 3.5. A menekülési utaknál és vészkijáratoknál, valamint az ezekhez hozzáférést biztosító közlekedési utakon és ajtóknál nem helyezhetõk el tárgyak, hogy az utakat mindenkor, akadályoztatás nélkül használni lehessen. 3.6. Azokat a menekülési utakat és vészkijáratokat, ahol azok biztonságos igénybevételéhez világítás szükséges, a világítás megszûnése esetére mûködõ, megfelelõ erõsségû szükségvilágítással kell ellátni.

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes